Diari Oficial de la Generalitat Valenciana


Sumari del DOGV 3467, del 06-04-1999 (1999/2871)

ORDRE de 5 de març de 1999, de la Conselleria de Benestar Social, per la qual es regula la convocatòria de subvencions destinades als ajuntaments o institucions públiques municipals o supramunicipals que directament organitzen una competició municipal o intermunicipal, dins dels Jocs Esportius de la Comunitat Valenciana durant l’any 1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3467

Data del DOGV
:   06-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2871


Data del document
:   05-03-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda pública
    * esport
    * espectacle esportiu
    * administració local
    * suport econòmic

ORDRE de 5 de març de 1999, de la Conselleria de Benestar Social, per la qual es regula la convocatòria de subvencions destinades als ajuntaments o institucions públiques municipals o supramunicipals que directament organitzen una competició municipal o intermunicipal, dins dels Jocs Esportius de la Comunitat Valenciana durant l'any 1999. [1999/X2871]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Així doncs i d'acord amb la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, escau a aquesta, a través de la Conselleria de Benestar Social, l'ordenació, programació i planificació de l'activitat esportiva en la nostra Comunitat, mitjançant el foment i la promoció de la pràctica esportiva als municipis.
  
La Generalitat Valenciana pretén fomentar la difusió i pràctica de l'esport a la nostra Comunitat i fonamentalment promocionar l'esport que, a nivell municipal desenvolupen els ajuntaments o institucions públiques municipals o supramunicipals i aquelles entitats amb capital o dotació social que pertanya íntegrament a una o a diverses corporacions locals, que per ser competència pròpia així ho tinguen assumit.
  
Per això i d'acord amb l'establert en la base novena de l'Ordre de la Conselleria de Benestar Social de 9 de setembre de 1998, per la qual es convoquen els Jocs Esportius de la Comunitat Valenciana, l'article 35 de la Llei 5/1983, de 30 de desembre, de Govern Valencià, i el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern de la Generalitat Valenciana,
  
ORDENE
  
Primer
  
Convocar la concessió de subvencions destinades als ajuntaments i a les institucions públiques municipals o supramunicipals de la Comunitat Valenciana que les sol·liciten dins dels termini i en la forma adient, per a l'organització de la competició municipal dins dels Jocs Esportius de la Comunitat Valenciana per a l'activitat que es desenvoluparà durant l'any 1999, per un import global màxim de vint milions quatre-centes noranta-sis mil quatre-centes set (58.195.106 PTA, equivalent a 123.185'887 euros), amb càrrec a la línia 401/000/99 i aplicació pressupostària 19.89.548.19.6 dels Pressupostos de la Generalitat Valenciana per a 1999.
  
Segon
  
Aprovar les bases per les quals es regirà aquesta convocatòria i que figuren com a annexos a aquesta ordre.
  
DISPOSICIONS FINALS
  
Primera
  
Per a l'adequat desplegament i execució del que disposa aquesta ordre, es faculta el director general de l'Esport per dictar les resolucions necessàries per a la seua aplicació.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Tercera
  
Contra aquesta ordre, que exhaureix la via administrativa, s'hi podran interposar els recursos administratius o jurisdiccionals que d'acord amb l'ordenament jurídic escaiguen.
  
València, 5 de març de 1999
  
La consellera de Benestar Social,
  
MARCELA MIRÓ PÉREZ
  
Annex I
  
Bases per les quals es regula la convocatòria de subvencions destinades als ajuntaments o institucions públiques municipals o intermunicipals que directament organitzen una competició municipal o supramunicipal, dins dels Jocs Esportius de la Comunitat Valenciana durant l'any 1999.
  
Primera. Beneficiaris
  
Podran sol·licitar aquestes subvencions els ajuntaments o institucions públiques municipals o supramunicipals i aquelles entitats amb capital o dotació social que pertanya íntegrament a una o a diverses corporacions locals, amb competència en matèria d'esports, que organitzen una competició municipal o intermunicipal sempre que tinguen un mínim de quatre equips per categoria i modalitat i que els equips pertanyen a tres o més entitats jurídiques diferents.
  
Segona. Objecte i aplicació de les subvencions
  
Les subvencions objecte d'aquesta convocatòria tindran com a finalitat atendre les despeses derivades de la competició municipal o intermunicipal que organitzen els ajuntaments o institucions públiques municipals o supramunicipals i aquelles amb capital o dotació social que pertanya íntegrament a una o a diverses corporacions locals, de la Comunitat Valenciana, dins del marc dels Jocs Esportius de la Comunitat Valenciana i s'aplicaran al finançament de les despeses derivades de l'activitat durant l'any 1999.
  
Tercera. Import global màxim de les subvencions i línia de subvenció que les finança
  
L'import global màxim de les subvencions serà de vint milions quatre-centes noranta-sis mil quatre-centes set (72.799.030 PTA, equivalent a 123.185'887 euros), amb càrrec a la línia 401/000/99 i aplicació pressupostària 00.10.621.91.7 dels Pressupostos de la Generalitat Valeciana per a 1999.
  
En cas que l'import global màxim de les ajudes s'incremente com a conseqüència de l'elevació de la consignació pressupostària existent, no s'obrirà un nou termini de presentació d'instàncies.
  
Quarta. Sol·licituds i documentació
  
Les sol·licituds es presentaran mitjançant una instància dirigida al director general de l'Esport de la Conselleria de Benestar Social, segons el model que figura com a annex II d'aquesta ordre.
  
4.1. La instància s'acompanyarà de la següent informació i documentació:
  
A) Descripció del projecte que es realitzarà o ja realitzat, en el qual s'inclourà:
  
a.1. Nombre d'esportistes inscrits en els XVII Jocs.
  
a.2. Nombre d'esportistes inscrits que participen en la competició objecte de sol·licitud de subvenció.
  
a.3. Calendari de competició per cada modalitat esportiva i categoria.
  
a.4. Nom de les entitats de la Comunitat Valenciana que participen en la competició objecte de sol·licitud de subvenció, amb expressió dels esports, categories en què participa cada un.
  
B) Pressupost de l'activitat.
  
Pressupost d'ingressos i despeses per a l'organització de la competició objecte de sol·licitud de subvenció en el qual figurarà la relació de totes les ajudes o subvencions sol·licitades i/o concedides per qualssevol de les administracions o ens públics i privats a fi de finançar aquesta activitat.
  
C) Certificat de l'acord de l'òrgan escaient en el qual s'inclouran aquests punts:
  
c.1. Compromís de l'entitat local de finançament de la part del pressupost no subvencionat i necessari per al desenvolupament de l'activitat.
  
D) Altres aspectes susceptibles de valoració.
  
d.1. Informe sobre altres aspectes que puguen ser susceptibles de valoració per la comissió avaluadora (dispersió geogràfica, manca d'instal·lacions pròpies, dificultat organitzativa).
  
4.2 A més de la informació i documentació assenyalada al punt 4.1., la Direcció General de l'Esport podrà demanar qualsevol altra que considere necessària per al millor coneixement i comprensió dels programes subvencionats.
  
4.3 Les sol·licituds es presentaran en el Registre General de la Conselleria de Benestar Social, siti al passeig de l'Albereda 16 de València, en les direccions territorials de Benestar Social d'Alacant, Castelló o València, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.4. El termini de presentació d'instàncies serà de vint dies naturals comptadors a partir de l'endemà de la publicació d'aquesta ordre al DOGV.
  
4.5. L'admissió a tràmit d'una sol·licitud de subvencions o d'ajudes no genera cap compromís de concessió.
  
4.6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
Cinquena. Valoració de les sol·licituds i resolució del procediment
  
5.1. Per a l'estudi i la valoració de les sol·licituds presentades es constituirà una comissió avaluadora integrada per 5 membres designats pel director general de l'Esport i en la qual haurà un representant de cada una de les tres direccions territorials de la Conselleria de Benestar Social. Aquesta comissió estarà assistida per un secretari que no tindrà ni veu ni vot, nomenat d'igual manera que la resta de membres de la comissió.
  
5.2. La valoració de les sol·licituds s'efectuarà atenent a la documentació que les acompanye i que està especificada en la clàusula quarta i a l'informe que preceptivament n'haurà d'emetre la direcció territorial corresponent, bé d'ofici, quan li serà presentada la corresponent sol·licitud o bé a requeriment de la Direcció General de l'Esport, si la sol·licitud no és presentada a través de la direcció territorial.
  
5.3. La comissió d'avaluació baremarà les sol·licituds presentades sobre un total de 100 punts en funció dels següents criteris:
  
1. S'estableix un fix de 20 punts per als ajuntaments o institucions públiques municipals o supramunicipals organitzadors de fases municipals i/o fases intermunicipals.
  
2. Per nombre d'esportistes inscrits que participen en la competició objecte de sol·licitud de subvenció. Fins a 30 punts com a màxim. El nombre de punts que s'assignaran a cada entitat sol·licitant serà el següent: els 30 punts es dividiran pel total del nombre d'esportistes inscrits per totes les entitats sol·licitants i el quocient que se n'obtinga es multiplicarà pel nombre d'esportistes inscrits per l'entitat sol·licitant respectiva.
  
3. Per nombre d'equips participants inscrits que participen en la competició objecte de sol·licitud de subvenció. Fins a 30 punts com a màxim. El nombre de punts que s'assignaran a cada entitat sol·licitant serà el següent: els 30 punts es dividiran pel total del nombre d'equips inscrits per totes les entitats sol·licitants i el quocient que se n'obtinga es multiplicarà pel nombre d'equips inscrits per l'entitat sol·licitant respectiva.
  
4. Altres criteris rellevants que puguen ser tinguts en compte en relació amb les característiques mateixes de la competició: pressupost destinat a l'activitat per l'entitat organitzadora, dispersió geogràfica dels nuclis de població del municipi, etc. Fins a 20 punts com a màxim.
  
Finalitzada la baremació, la quantia de la subvenció que s'atorgarà a cada entitat es calcularà de la manera següent: es dividirà l'import global màxim de les subvencions per la suma total de les puntuacions obtingudes per totes les entitats objecte de subvenció i el quocient que se n'obtinga es multipilcarà pel nombre de punts de l'entitat sol·licitant respectiva.
  
Una vegada formalitzats els actes d'instrucció corresponents, la comissió avaluadora elevarà les propostes al director general de l'Esport, qui alhora elevarà la proposta de resolució de concessió o de desestimació a la consellera de Benestar Social, la qual resoldrà definitivament.
  
5.5. L'import de la subvenció no podrà ser, en cap cas, superior a 2.500.000 pta., ni inferior a 100.000 pta.; en cas de produir-se cap romanent, aquest es prorratejarà entre els adjudicataris proporcionalment als punts obtinguts en la baremació.
  
5.6 La Direcció General de l'Esport notificarà als interessats la resolució de concessió o de desestimació de les sol·licituds presentades, a través de les direccions territorials de la Conselleria de Benestar Social.
  
Sisena. Obligacions dels beneficiaris
  
6.1. Mantenir-se en la situació que legitima la seua concessió.
  
6.2. Acreditar el compliment dels requisits i condicions que determinen la concessió o gaudi de l'ajuda.
  
6.3. El sotmetiment a les actuacions de control financer que escauen a la Intervenció General en relació amb les subvencions i ajudes concedides.
  
6.4. Comunicar a la Conselleria de Benestar Social l'obtenció de subvencions o ajudes per a la mateixa finalitat procedents de qualssevol altres administracions o ens públics o privats.
  
6.5. Fer constar expressament en tota informació o documentació la col·laboració de la Generalitat Valenciana, Conselleria de Benestar Social a partir del moment en què el perceptor tinga constància que la seua activitat ha estat subvencionada.
  
6.6. La realització de l'activitat per a la qual va ser concedida la subvenció, que serà d'exclusiva responsabilitat de l'entitat. Així mateix, seran al seu càrrec els mitjans humans i materials que calga per al seu compliment, fins i tot el de les obligacions fiscals i amb la Seguretat Social que se'n deriven.
  
Les entitats beneficiàries queden obligades a notificar a la Direcció General de l'Esport qualsevol proposta de canvi o modificació dels pressupostos presentats, en el moment en què es produesca.
  
Setena. Modificació de la resolució de concessió
  
7.1 L'import de la subvenció concedida en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que desenvoluparà el beneficiari.
  
7.2. Tota alteració en les condicions tingudes en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions o entitats públiques o privades, podran donar lloc a la modificació de la resolució de concessió.
  
Vuitena. Procediment de pagament i termini de justificació
  
8.1. El lliurament de les subvencions es produirà d'una sola vegada, amb la justificació prèvia de la despesa corresponent a l'activitat realitzada.
  
El termini de presentació de les justificacions requerides conclourà el 30 de novembre de 1999.
  
8.3. Els justificants es presentaran en les direccions territorials de la Conselleria de Benestar Social en el termini determinat en l'apartat anterior, per ser verificats i tramitats.
  
Novena. Justificació de la subvenció
  
9.1. Les persones juridicopúbliques instrumentals dependents de les administracions locals, així com les entitats privades amb capital social o dotació que corresponga íntegrament a l'administració local i que siguen beneficiàries de subvencions amb càrrec als Pressupostos de la Generalitat Valenciana estan obligades a acreditar davant els òrgans concedents d'aquestes que es troben al corrent en les seues obligacions tributàries i amb la Seguretat Social en relació al moment del seu atorgament.
  
Queden exemptes del compliment d'aquesta obligació les subvencions que no superen la quantia de tres-centes mil pessetes.
  
9.2. Per a la percepció de la subvenció, les entitats beneficiàries hauran de presentar una certificació expedida per l'interventor/a o pel secretari/a de l'entitat, amb el vistiplau del seu president/a o òrgan que en tinga la representació, en la qual s'incloga el resum de la despesa, segons el model que figura com a annex II.
  
9.3. La justificació ha de fer-se pel total de les despeses aplicat a la finalitat objecte de la subvenció.
  
9.4. Així mateix, es presentarà una memòria de l'activitat que incloga la informació sobre el seu desenvolupament i conclusió en què s'incloguen els següents punts:
  
Informe de l'activitat en el seu aspecte tècnic.
  
Valoració d'aquesta quant a resultats obtinguts en la promoció esportiva i influència en la població.
  
Deu. Reintegrament de les subvencions
  
Escaurà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
Obtenir la subvenció sense reunir les condicions requerides per a això.
  
Incompliment de la finalitat per a la qual la subvenció va ser concedida.
  
Incompliment de les condicions imposades als beneficiaris per raó de la concessió de la subvenció.
  
Igualment, en el supòsit regulat en la base 7.1. quan la subvenció principal siga de la Generalitat Valenciana, escaurà el reintegrament de l'excés obtingut sobre el cost de l'activitat desplegada.
  
Onze